CELEX: 62021CN0209
Language: el
Date: 2021-04-01 00:00:00
Title: Υπόθεση C-209/21 P: Αναίρεση που άσκησε την 1η Απριλίου 2021 η Ryanair DAC κατά της αποφάσεως που εξέδωσε το Γενικό Δικαστήριο (δέκατο πενταμελές τμήμα) στις 17 Φεβρουαρίου 2021 στην υπόθεση T-238/20, Ryanair κατά Επιτροπής

26.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/16
            
         
      Αναίρεση που άσκησε την 1η Απριλίου 2021 η Ryanair DAC κατά της αποφάσεως που εξέδωσε το Γενικό Δικαστήριο (δέκατο πενταμελές τμήμα) στις 17 Φεβρουαρίου 2021 στην υπόθεση T-238/20, Ryanair κατά Επιτροπής
      (Υπόθεση C-209/21 P)
      (2021/C 297/18)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Ryanair DAC (εκπρόσωποι: E. Vahida και F. C. Laprévote, avocats, S. Rating, abogado, Ι.-Γ. Μεταξάς-Μαραγκίδης, δικηγόρος, και V. Blanc, avocate)
      
         Λοιποί διάδικοι στην αναιρετική διαδικασία: Ευρωπαϊκή Επιτροπή, Γαλλική Δημοκρατία, Βασίλειο της Σουηδίας
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση·
               
            
                  —
               
               
                  να κρίνει ανίσχυρη και να ακυρώσει σύμφωνα με τα άρθρα 263 και 264 ΣΛΕΕ την απόφαση C(2020) 2366 τελικό της Επιτροπής, της 11ης Απριλίου 2020, σχετικά με την κρατική ενίσχυση SA.56812 (2020/N) — Σουηδία — COVID-19: Καθεστώς εγγυήσεων δανείων προς αεροπορικές εταιρίες
               
            
                  —
               
               
                  να καταδικάσει την Επιτροπή στα δικαστικά έξοδά της και στα έξοδα στα οποία υποβλήθηκε η Ryanair και να κρίνει ότι οι παρεμβαίνοντες σε πρώτο βαθμό και στην παρούσα αναιρετική διαδικασία (ανάλογα με την περίπτωση) φέρουν τα δικαστικά έξοδά τους·
               
            επικουρικώς:
      
                  —
               
               
                  να αναιρέσει την αναιρεσιβαλλόμενη απόφαση·
               
            
                  —
               
               
                  να αναπέμψει την υπόθεση στο Γενικό Δικαστήριο προς επανεξέταση· και
               
            
                  —
               
               
                  να επιφυλαχθεί ως προς τα δικαστικά έξοδα της πρωτοβάθμιας και της αναιρετικής διαδικασίας.
               
            
         Λόγοι αναιρέσεως και κύρια επιχειρήματα
      
      Προς στήριξη της αιτήσεώς της αναιρέσεως, η αναιρεσείουσα προβάλλει πέντε λόγους.
      Πρώτον, το Γενικό Δικαστήριο παραβίασε το δίκαιο της Ένωσης καθόσον απέρριψε την αιτίαση της νυν αναιρεσείουσας περί αδικαιολόγητης παράβασης της αρχής της απαγορεύσεως των διακρίσεων.
      Δεύτερον, το Γενικό Δικαστήριο υπέπεσε σε πλάνη περί το δίκαιο και παραμόρφωσε τα πραγματικά περιστατικά όσον αφορά την αιτίαση σχετικά με την ελεύθερη παροχή υπηρεσιών.
      Τρίτον, το Γενικό Δικαστήριο υπέπεσε σε πλάνη περί το δίκαιο καθόσον απέρριψε τα σχετικά με την υποχρέωση σταθμίσεως.
      Τέταρτον, το Γενικό Δικαστήριο υπέπεσε σε πλάνη περί το δίκαιο και παραμόρφωσε τα πραγματικά περιστατικά όσον αφορά την παράβαση από την Επιτροπή της υποχρεώσεως αιτιολογήσεως των πράξεών της.
      Πέμπτον, το Γενικό Δικαστήριο υπέπεσε σε πλάνη περί το δίκαιο και παραμόρφωσε τα πραγματικά περιστατικά όσον αφορά την υποχρέωση της Επιτροπής να κινήσει επίσημη διαδικασία έρευνας.